
Minister Oduber a anuncia aumento di pensioen di biehes y reduccion 
di prima di AZV pa pensionado 


Durante conferencia di 
prensa ayera mainta, Min- 
ister di Turismo y Salud 
Publico, 
Dangui 
Odu- 
ber a anuncia e aumento 
di pensioen di biehes y 
reduccion den prima di 
AZV pa tur 22.404 pensio- 
nado cu ta biba na Aruba. 
El a elabora ariba kico a 
conduci na e aumento di 
pensioen como tambe re- 
duccion di prima di AZV. 


“Nos kier subraya e resultado 
di nos turismo a conduci cu 
awe por a tuma e decision pa 
haci e dos anuncio aki,” min- 
ister Oduber a expresa. 


El a indica cu aña 2023 por 
wordo considera como un 
aña historico pa turismo, un 
aña cu turismo a produci ci- 
franan record y tur e indica- 
dornan cu ta midi e resultado 
di e turismo ta confirma e 
exito aki. 


E mandatario a remarca cu 
despues di pandemia no ta- 
bata facil pa cuminsa di nobo 
y e pandemia a hiba Aruba di 
100mil turista pa luna pa 0 
turismo. Como parti di es- 
fuerso pa recupera turismo, 
gobierno a anuncia un Exit 
Strategy y den 2021 caba a 


logra recupera 74% turismo 
y den aña 2022 a recupera 
casi 90% di e turismo, den 
comparacion cu aña 2019. 


El a agrega cu e aña aki Aruba 
ta bay surpasa cifranan di aña 
2019, cu ta e aña cu anteri- 
ormente tabata wordo con- 
sidera como e miho aña pa 
turismo, den tur sentido. 


Minister Oduber a resalta cu 


e resultado di turismo ta loke 
a conduci na un surplus no 
solamente den e presupuesto 
di pais Aruba, pero tambe un 
surplus den e presupuestonan 
di tanto di AZV y SVB. 
“Na momento cu tin surplus 
mi ta kere ta mas cu husto pa 
duna back na nos pension- 
adonan. Na momento cu tin 
espacio financiero, manera 
cu ta e caso actualmente, nos 
tin cu duna back na nos pen- 
sionadonan y esey tambe nos 
a haci,” el a subraya. 


El a splica cu nan a pidi con- 
seho na tanto AZV y SVB, 
mirando e situacion positivo 
cu tin pa wak kico por ta e es- 
pacio financiero pa por duna 
un aumento y cuanto e au- 
mento por ta. El a sigui splica 
cu algun luna pasa gobierno 
a anuncia caba cu ta bay tin 
aumento di pensioen di bie- 
hes pa e pensionadonan y na 
e momento ey a anuncia un 
aumento di 3%. Pero esaki a 
cambia y a wordo adapta debi 
na e resultadonan di turismo 
y tambe na resultado di fondo 
di AZV, cu financieramente e 
fondo ta mas stabiel di loke 
a proyecta inicialmente con- 
forme e presupuesto di SVB. 
Asina a duna espacio pa un 
aumento di pensioen di bie- 
hes di 4.12%. 


Esaki ta un aumento di AOV 
pa solteronan di 50 florin pa 
luna, cual ta hiba e pensioen 
pa persona soltero na 1.265 
florin pa luna. Pa parehanan 
e AOV ta subi cu 84 florin pa 
luna y e cifra total cu e pare- 
hanan pensionado ta cobra pa 
luna ta bira 2.130 florin. Pa 
parehanan separa, e aumento 
ta di 42 florin pa luna, cu ta 


hiba e pensioen na 1.065 flo- 
rin pa luna. 


Apart di esaki Oduber a 
anuncia un reduccion di 
prima cu e pensionadonan 
ta paga na AZV. El a splica cu 
debi na e surplus cu AZV tin 
y e proyeccionnan economi- 
co cu tin pa e siguiente aña, 
den cual ta proyecta cu AZV 
ta bay mantene su mes den 
un surplus, a duna e espacio 
financiero pa reduci e prima 
cu e pensionadonan ta paga 
riba nan AZV di 6.5% pa 5%. 


“Nos ta hopi satisfecho cu 
e resultado di turismo cu a 
conduci cu tin un espacio fi- 
nanciero cu ta yuda nos pen- 
sionadonan den e presion cu 
nan ta den, den e poder di 
compra, den e retonan cu tur 
dia nan tin cu biba aden,” el a 
remarca. 
Manera e mandatario a splica 
caba, e aña aki AZV ta bay 
cera aña cu un surplus di 34 
pa 35 miyon florin. E sur- 
plus aki ta bin danki na extra 
entrada di primanan BAZV 
y tambe di AZV cu a bin 
danki na e crecemento di tur- 
ismo cu a traduci su mes den 
crecemento economico y na 
su turno a traduci su mes den 
extra entrada tanto pa AZV 
como pa SVB. 


Contestando pregunta di re- 
portero di Bon Dia Aruba, 
minister Oduber a splica 
tambe cu AZV a prepara un 
modelo pa asina determina e 
presente y futuro di tanto e 
entrada- y gastonan. E mod- 
elo aki, el a sigui splica, a 
wordo diseña pa profesion- 
alnan local y recientemente 
gobierno a haya presentacion 


di e modelo aki y el a wordo 
comparti cu Colegio di Su- 
pervision Financiero (CAft) 
tambe, pa nan por duna nan 
opinion y pensamento riba e 
modelo aki. 


El a indica cu esaki ta e mod- 
elo cu gobierno ta bay usa y 
e ta tene cuenta cu 1200 el- 
emento, no solamente di en- 
trada, pero tambe di gasto. El 
a splica cu por ehemplo ora 
di amplia e pakete di seguro 
manera cu a haci cu logope- 
die, e pakete ta tene cuenta 
cu kico esaki lo significa pa 
aworaki y pa futuro pa loke ta 
gastonan. “E modelo ta tene 
cuenta cu turismo, e ta tene 
cuenta cu crecemento eco- 
nomico y e ta tene cuenta cu 
vergrijzing cu Aruba tin cu 
bay tene cuenta cune pa fu- 
turo,” e mandatario a resalta. 


Minister Oduber a agrega 
cu gobierno ta consciente cu 
Aruba tin un poblacion cu ta 
hopi vergrijsd y cu e gastonan 
pa e grandinan ta bay keda 
aumenta. E modelo aki, el a 
remarca, ta un modelo cu ta 
tene cuenta cu tur e elemen- 
tonan aki y ta un modelo cu 
antes no tabata existi y awor- 
aki ta un modelo cu por haci 
diferente simulacion cune pa 
wak a base di maneho kico ta 
e decisionnan cu mester wor- 
do tuma pa asina garantisa cu 
e fondo ta keda sostenible. 


Pa loke ta e tema di vergrijz- 
ing, el a subraya cu esaki ta 
un preocupacion cu tin cerca 
AZV. El a menciona cu tin 
escasez tambe di cantidad di 
cama, cual Minister Arends 
ta atende cune, y alabes tin 
hopi reto cu SABA, cu min- 
ister Oduber ta señala, no ta 
cumpli cu decreto nacional 
den cual ta para cu SABA 
mester ofrece 223 cama. Pero 
nan no ta cumpli cu esaki pa 
algun aña caba y esey ta crea 
un escasez structural di cama. 


Minister Oduber a indica cu 
tur aña cu SABA no ta cumpli 
cu e decreto nacional, AZV ta 
tene cuenta cu e vergrijzing y 
nan ta consciente cu di awo 
pa futuro mester presupuesta 
extra sumanan di placa pa 
cuido medico di e grandinan. 


“E modelo ta tene cuenta cu 
e elemento aki cu ta hopi im- 
portante pasobra mayoria di 
e gastonan di AZV ta relata 
na adultonan mayor cu mes- 
ter cuido y bo kier mantene 
e cuido medico di calidad cu 
nos ta duna nan,” el a finalisa. 


LOCAL A3 


Diabierna 22 December 2023 


“Crisisdienst” y “kind en jeugd fact team” ta bay ta disponibel pa 
atende cu incidente cu ta rekeri cuido di salud mental 


Mediante un conferencia di 
prensa di Gobierno di Aru- 
ba, minister di Husticia y 
Asuntonan Social conhunta- 
mente cu otro instancianan 
a anuncia e ampliacion di 
servicionan pa loke ta trata 
salud 
mental, 
specifica- 
mente e introduccion di un 
departamento di crisis y un 
kind en jeugd fact team. 


Pa loke ta trata e parti di salud 
mental, Gobierno di Aruba a in- 
forma cu kier pa e cuido di tipo 
aki bira mas accesibel y tambe 
percura pa un acercamento 
multi-sectorial, pa e motibo ey 
a scoge pa atende cu e parti di 
adiccion y salud mental resorta 
bao Ministerio di Husticia y 
Asuntonan Social debi cu por 
mira e importancia di e pro- 
gramanan pa atende e problema 
di salud mental. 


Minister a recorda cu na añanan 
2021 y 2022 a firma MoU cu tur 
stakeholders algo cu minister 
Tjon ta considera importante pa 
por ehecuta tur e proyectonan, a 
base di e MoU aki tur e depar- 
tamentonan ta reuni cu otro pa 
traha un route map cu ayudo di 
PAHO pa nan duna atencion na 
e cuido di salud mental. 


E route map aki ta encera cinco 
punto unda nan ta enfoca pa 
percura pa tin un acercamento 
multi-sectorial pero na mesun 
momento, percura pa e cuido 
aki bira mas accesibel y tin mas 
inversionnan cu ta tuma luga 
tambe, e prome parti ta di lead- 
ership and gobernance pa per- 
cura pa tin partnership building 
pa tur stakeholders bin hunto, 
health service delivery caminda 
e accesibilidad ta e parti di e 
cuido aki, health work force pa 
sigui inverti den profesionalnan, 
ademas di health information 
unda diferente investigacion ta 
para central pa di e forma ey nan 
por yega na data-drive policy 
pero tambe e parti di prevencion 
unda FADA tin un rol impor- 
tante brindando informacion 
di salud mental y introduccion 
di tecnologia nobo manera un 
Elektronisch patiëntendossier, e 
ultimo parti di esaki ta e health 
financing. 
“Si bo wak e ultimo añanan, pa 
loke ta trata Respaldo, Stichting 
Hunto, pero tambe loke ta trata 
sector social, tin hopi mas fondo 
cu a ser poni disponibel y esey 
ta e motibo dicon, entre otro, e 
dos servicio aki por ser introduci 
aworaki,” minister Tjon a bisa. 


E diferente proyectonan cu a ser 


ehecuta caba e ultimo dos aña, 
ta proyectonan cu a bin for di 
e stuur groep y e veld mes ta e 
introduccion di POH GGZ y 
esaki ta bay ser amplia proxi- 
mamente cu un opleiding den 
planning, tambe e opleiding di 
Mental Health Profesional, ba- 
sis team cu ta atende cu e prob- 
lema di lista di espera, introduc- 
cion di e ekipo di bemoeizorg 
cu tambe ta ser amplia cu presu- 
puesto di 2024, Stichting Hunto 
cu e parti di infrastructura na 
unda hopi inversion a tuma luga 
segun minister a sigura y otro 
renobacion cu a tuma luga na 
Centro Colorado cu pa otro aña 
nan lo percura pa lansa e luga aki 
cu a ser amplia pa mas luga pa 
adictonan ambulante por haya 
e cuido necesario, pa finalisa el 
a trece dilanti cu luna pasa nan 
a organisa un opleiding pa Cu- 
erpo Policial cu e tema “omgaan 
met personen met onbegrepen 
gedrag”. 


Ora nan a evalua e oplieiding 
aki, a bin un peticion for di Cu- 
erpo Policial pa introduci un de- 
partamento di crisis y nan me- 
sun momento a bin pa dilanti cu 
lo mester introduci un kind en 
jeugd fact team, “esaki ta asina 
importante pasobra aworaki bo 
ta bay tin practicamente 24 ora 
pa dia, un ekipo di profesional- 
nan disponibel pa por brinda e 
cuido y e cuido ambulante, por 
ehemplo, Cuerpo Policial no lo 
mester transporta un persona 
mas pa Spoed Eisende Hulp 
pa haya e cuido cu tur e con- 
secuencianan cu esaki por trece 
cune, awor nan lo ser transporta 
pa profesionalnan cu ta brinda e 
cuido na e sitio cu e personanan 
aki, sea na nan cas, na caya of 
otro caminda, cu mas siguridad 
tanto pa e agente como pa e per- 
sona mes,” minister a sigura. 


Den e conferencia aki, tambe 
tabata presente diferente pro- 
fesionalnan den area di salud 
mental como por ehemplo, Dr. 
Natalie Kingsale di Respaldo e 
cual a bisa cu ta hopi contento 
di haya e ekipo aki y e parti di 
finanzas in place pa asina nan 
por cuminsa duna e servicio 
aki, “ora nos a bira Respaldo 
caba, nos tabata consciente cu 
mester bin un departamento di 
crisis pasobra aworaki e situa- 
cion ta asina cu ora un hende 
bira malo, e tin cu bira malo y 
tin cu bira peliger pa asina e 
por wordo treci si e no kier bin, 
nan mester ayudo toch, cu un 
departamento di crisis nos por 
wordo yama y evalua e pashent 
mes na cas, zorg pa e no bira un 


peliger pasobra mas largo e por 
bira peliger, mas malo tambe ta 
pa su celebro, kiermen pa zorg 
pa e cuido por wordo duna na 
tempo.” 


Pa e kind en jeugd fact team, 
Kingsale a bisa cu nan ta ripara 
cu tin hobennan cu tin añanan 
den build pero nan no kier ayu- 
do y no por ofrece na nan nada, 
kind en jeugd fact team ta bay 
traha igual cu pa adulto cu un 


psikiatra, case manager, psicolo- 
go, trahado social unda nan por 
motiva e mucha pa busca ayudo 
y evita pa nan bay atras mental- 
mente. 


Ademas, el a informa cu nan a 
saca tur vacaturanan aki y ora 
nan lo haya e personal esaki lo 
cuminsa traha. 
Pa AZV su director, Edwin Ja- 
cobs, pandemia a causa un im- 
pacto grandi pa loke ta trata 


salud mental den comunidad y 
aworaki ta recuperando di un 
forma cu ta permiti pa AZV 
amplia su presupuesto y tambe 
sigui inverti den cuido general 
na Aruba. 


Na presupuesto di cuido pa 
otro aña lo crece cu 5.7 % pa lo 
cual nan dedica e crecemento pa 
cuido mental na 10%, loke ta ni- 
fica un importancia pa esaki. 

Minister Oduber tocante keho anonimo contra director di hospital: 
“Conclusion di e investigacion tabata cu no tabatin ningun base pa tuma 
ningun decision contra e director” 


Den luna di augustus, Bon 
Dia Aruba a publica in- 
formacion cu a yega na su 
mesa di redaccion di for- 
ma anonimo tocante mal- 
contento di algun trahado 
na Hospital Dr. Horacio 
Oduber, indicando cu ta 
existi bullying di parti di 
director di hospital. 


Segun e informacion mes ta- 
bata indica, e director tambe 
ta terorisa dokternan Aru- 
biano te cu hasta nan ta tuma 
nan retiro pa no paga nan e 
pakete cu nan merece. 


Den e mesun liña, Bon Dia 
Aruba a publica un articulo 
cu e titulo “Anestesiologo 


Ike Posner ta lamenta retiro 
di Dr. Babet Latour Lam- 
ers pa atakenan personal y 
profesional” na unda anes- 
tesiologo Posner, mediante 
varios post riba Facebook, a 
lamenta cu “Aruba ta perde 
un briyante strea di atencion 
medico.” Esaki pa motibo di 
retiro di specialista den onco- 
logia ginecologico, Dr. Babet 
Latour-Lames. 


Mirando e acusacionnan se- 
rio cu a bin pa dilanti con- 
tra e director di hospital den 
e mesun luna, reportero di 
Bon Dia Aruba e tempo aya 
a acerca Minister di Salud, 
Dangui Oduber y a puntra si 
e ta na altura di e situacion y 
si tin pensa di haci un inves- 
tigacion. 
Minister Oduber a indica cu 


cualkier keho cu wordo en- 
trega, hospital tin su Hunta 
di Supervision, Raad van 
Toezicht, cu ta consisti di 
siete miembro cu lo encarga 
di esaki. “Ta tarea di e Hunta 
di Supervision si tin keho 
contra e maneho cu ta wordo 
hiba na hospital, y sigur mi 
tin confiansa den e Hunta di 
Supervision cu nan lo sa di 
atende cu esaki,” el a bisa. 


Durante conferencia di pren- 
sa di ayera, reportero di Bon 
Dia Aruba a puntra Minister 
Oduber si tin un actualisa- 
cion di e situacion aki. 
“A base di e kehonan anoni- 
mo cu a wordo entrega, ob- 
viamente Raad van Toezicht 
di hospital a haci un inves- 
tigacion referente e kehonan 
anonimo aki y e conclusion 


di e investigacion tabata cu 
no tabatin ningun base pa 
tuma ningun decision contra 
e director,” el a splica den su 
contesta. 


E mandatario a remarca cu 
Raad van Toezicht di hospi- 
tal a informa cu no tabatin 
ningun prueba concreto cu 
lo por a tuma accion con- 
tra e director. El a agrega cu 
despues di e keho anonimo 
cu a wordo entrega nan no a 
ricibi ningun keho mas cu ta 
substancia e ponencianan cu 
a wordo treci pa dilanti. “Na 
final di dia, despues di e in- 
vestigacion a conclui cu nan 
no por substancia y prueba 
y e tabata un keho anonimo. 
Te dia di awe nos no sa for 
di cual skina e kehonan aki a 
bin,” el a finalisa. 


Temporada di Pasco y Fin di Aña, temporada pa bay wak luz 


Temporada di Pasco y Fin 
di aña ta un temporada di 
mas bunita di aña, pa com- 
parti cu famia y amigo, na 
unda cu diferente luga ta 
yena cu luz y cu ambiente 
di Pasco. Pa e motibo aki 
nos ta comparti cu nos lec- 
tornan e luganan unda tin 


decoracion masha bunita 
mes pa boso bay admira y 
disfruta. 


Un di nan ta e luznan di 
Mama Rosa, ken haci 30 aña 
a cuminsa cu e tradicion aki 
na Piedra Plat specificamente 
na e rotonde, den mesun area 


aki nos ta yega na Santa Cruz 
unda e avion ta ubica, e cas 
number 266, veld di Rockets, 
Macuarima, Rooi Bosal, sero 
di Jan Flemming, rotonde 
drive in- di WEB na WEB 
mes tambe tin decoracion, 
rotonde 
Hypolito 
“Poll” 
Tromp na Savaneta, Rotonde 


y mainstreet di San Nicolas, 
Caya Tapushi 8, cas di luz 
na Weg Sero Preto, Groot di 
Lourdes, Carnival Village, 
Weg Fontein 30, Rotonde 
Tarabana, 
Home 
Sweet 
Home na Dakota, 3 cas na 
Jaburibari, Lagoen na Oran- 
jestad, rotonde di Sero Blan- 
co, Bestuurkantoor, rotonde 
di Ponton, Paradera 107c, 
Caya Bini Bini na Paradera, 
rotonde Tanki Flip, rotonde 
Hato, rotonde Palm Beach y 
Paseo Herencia mall. 


Esey ta e ruta cu bo por bishi- 
ta e aña aki hunto cu famia y 
amigonan pa asina ey disfruta 
di e temporada dushi aki di 
Pasco y di Fin di Aña. 

Salubridad den Siglo 21: Transformando Salud Publico cu herment digital 


Despues di shelter y cuminda, e parti mas cardinal pa 
un calidad di bida adecua pa un individuo ta e tema di 
salud. Tin hopi dicho ta enfatisa con importante salud 
ta pa tur ramo personal, sea famia, trabou y un sinti- 
mento di bienestar general. 


Na un nivel macro-economico salud ta un di e determinan- 
tenan mas importante pa crecemento economico duradero y 
inclusivo. Tin hopi reportahenan di WHO, UN, World Bank 
y OECD cu ta di mas pa referencia individualmente cu ta in- 
dica cu salud publico ta un aspecto di importancia grandi pa 
funcionamento di un sociedad moderno. 


Un pregunta cu por surgi seca nos lesador keri ta: “Simon, net 
siman pasa bo a indica cu AZV ta den problema grandi. Con 
nos por inverti den innovacion den e contexto aki?” 


Wel danki na innovacion mundial tin hopi herment disponibel 
cu ta of “open-source” (gratis) of cu prijs sumamente atractivo 
si nos considera con caro cuido medico ta. Den e prome ar- 
ticulo aki di Salubridad nos ta toca e tema di “Salud Digital”. 


Data: “The New Oil” di Salubridad 
E modelo anterior di medicina curativo so y no enfatisa pre- 
vencion no lo ta pagabel riba termino largo pa paisnan avansa 
manera Aruba. Nos ta tende hopi hende ta papia over esaki, 
pero con nos por pak aan esaki na un nivel di un pueblo? 


E prome stap ta den crea un database central cu ta cumpli cu 
tur rekisito di seguridad, privacidad y cu ta duna profesion- 
alnan medico herment avansa pa analisa data detayea di cada 
patient. Na Estados Unidos tin un plataforma yama “Cure- 
DAO” cu ta full-open-source (gratis), cu ta duna tur partici- 
pante di salud, esta e patient, y medico profesional un arsenal 
avansa y grandi di herment. 


E plataforma aki por colecta data automaticamente di Apps 
mobil, data di Botica, data di dokter di cas y specialista, di 
compras y hopi mas. E plataforma gratis aki ta usa tecnologia 
avansa di Blockchain pa anonimisa tur data y e server cu e 
plataforma ta funciona riba dje ta riba server “HIPPA” com- 
pliant di Amazon cu ta cumpli cu tur rekisito pa data. Tambe 
e sistema ta usa “bank-level” encryption cu ta haci e sistema 
hopi dificil pa hack. Mi persona kier enfatisa cu tur esaki ta 
letterlijk “OPEN-SOURCE” dus 100% gratis pa usa. 


Den e di dos stap, ora tin data den e database, tin hopi dash- 
boards sofistica cu herment automatisa, manera Visualization, 
Pharmacokenitic Modeling unda un medico profesional por 
analisa riba un nivel hopi profundo y detaya kico ta influenci- 
ando e salud di un patient? 
Por ehempel, por wak specificamente kico cuminda riba nivel 
individual, patronchi di drumimento, movecion y tanto otro 
factor ta haci pa markers avansa di salud. 


Den e delaster stap un database asina usando herment open- 
source di Inteligencia Artificial (AI LLM) por automatisa tur 
parti di prevencion. Por ehempel un AI LLM lo por deduci di 
e data individual den comparacion cu data di pueblo general 
cu “patient A” ta core un risgo gravedi haya un ataca di cura- 
zon dentro di 7 dia. E AI LLM ta manda un señal urgente na 
dokternan concerni y e pashent lo wordo trata den manera 
preventivo SIN CU E HEART ATTACK TUMA LUGAR. 
Cual ta spaar un cantidad inexplicabel den sufrimento huma- 
no y sumanan grandi di fondo. 


Un bez mas kier bisa cu tin arsenalnan amplio di AI LLMs cu 
ta completamente open-source. Dus no por bin cu excuus, cu 
esaki ta demasiado caro pa Aruba. 


Haci un Health-Screening Gratis di Aruba: “The Aruba 
Healthy Aging Cohort” 
Awo cu nos papia di hermentnan avansa di salud digital cu ta 
gratis y disponibel awe mes. Con nos por usa esaki pa mehora 
salud di Aruba den manera directo? 


Wel e contesta ta simpel: Haci un health-screening completa- 
mente gratis pa pueblo di cada ciudadano riba edad di 18 aña. 
Esaki lo ta e “baseline assesment” y cada tanto aña ta haci un 
follow-up chikito. 
Un ehempel moderno di esaki den Reino Hulandes ta e 
“LifeLines Cohort” di Groningen na Hulanda of e “Maas- 
tricht Study” na Maastricht. E organisacionnan aki tin tur 
draaiboek, experticio y experiencia pa haci un scan na nivel di 
full un pueblo. 


Den nos articulo di otro siman nos lo toca sistemanan di e- 
Health y Sensors avansa cu mas detaye riba topico di AI LLMs 
pa esnan den “Tweede Lijn”, esta Hospital y Cas di hendenan 
Grandi. Dus pa e ramo aki di cuido medico di Aruba tambe 
tin masha hopi posibilidadnan profundo cu por wordo imple- 
menta pronto pa asina brinda AZV y indirectamente pueblo di 
Aruba alivio den forma di mihor salud y menos gasto di AZV. 


LOCAL 
A6 


Diabierna 22 December 2023 
AHATA ta reforsa Centro di Cuido di Mucha na San Nicolas 


Aruba Hotel & Tourism 
Association (AHATA) a 
haci un contribucion sig- 
nificativo di AFL 5000 na 
Shami’s Creche and Play- 
center na San Nicolas. 


E donacion di AHATA tin 
como meta pa brinda sosten 
na cuido responsabel di mu- 
cha, algo sumamente impor- 
tante y necesario pa mehora 
acceso na oportunidad lab- 
oral pa tur mayornan. Recon- 
ociendo e rol indispensabel 
cu centro di cuido confiabel 
ta hunga pa famianan, e aso- 
ciacion ta contento di por re- 
forsa e capacidad di e centro 
di cuido pa asina sigui brinda 
servicionan excepcional den 
e aña venidero. 


Bao direccion di Shamila 
Howell na e centro funda pa 
su mama Mercedes, Shami’s 
ta hunga un rol importante 


den comunidad, brindando 
servicio di cuido di calidad 
pa muchanan. Shami’s ta 
specialmente yuda famia di 
menos recurso y asina duna 
oportunidad na e mayornan 
pa por bay trabao y ta tin en- 
trada. 


Shami’s Creche and Playcen- 


ter ta oficialmente registra 
cu Departamento di Mucha 
y Hoben (DMH), e entidad 
gubernamental cu ta percura 
pa ehecucion efectivo di e Or- 
denansa Nacional Centro di 
Cuido di Mucha. E donacion 
a wordo presenta pa Presi- 
dente & CEO di AHATA, 
Sra. Tisa LaSorte, durante un 


bishita na e crèche acompaña 
pa Beleidsmedewerker en- 
carga cu liderazgo di DMH, 
Sra. Sue-Ann Ras, y Beleids- 
medewerker di DMH, Sra. 
Surella Croeze. 


E centro ta cumpli cu rekisi- 
tonan di e Ordenansa Nacio- 
nal y ta atende y duna cuido 
na muchanan den un bario 
cu hopi reto, ofreciendo 


e muchanan un ambiente 
sigur, educativo y cariñoso. 
“Ora bo traha cu mucha cu 
curazon, bon cos ta pasa”, 
Sue-Ann Ras a comparti. 


AHATA ta comprometi na 
apoya esfuersonan den co- 
munidad cu ta promove par- 
ticipacion den mercado lab- 
oral y bienestar general. 


Prome 10 ganador di 
Encuesta di Entrada & 
Gasto di CBS 


Dia 15 di November 2023, 
Oficina Central di Esta- 
distica (CBS) a cuminsa 
cu e Encuesta di Entrada 
y Gasto. Manera nos a 
menciona e encuesta aki 
ta encera 2 parti. 


Hogarnan 
participante 
ta 
wordo puntra pa contesta 
algun preguntanan tocante 
gastonan cu e hogar a haci 
durante e 12 lunanan cu a 
pasa prome cu e encuesta y 
hogarnan ta wordo pidi pa 
yena un Buki di Gastonan 
Diario pa un periodo di 2 si- 
man. 


Teniendo na cuenta e esfuer- 
so cu un hogar mester haci 
pa participa na e encuesta aki, 
CBS a bin cu un incentivo pa 
hogarnan cu a participa exi- 
tosamente na e encuesta. Na 
final di e encuesta, e hogar- 
nan aki a wordo puntra si nan 
ta desea di participa na un rifa 
cu tin como premio un bon 
di supermercado di Afl.100. 
Pa por participa, hogarnan 
a wordo pidi pa duna nan 


number di telefon. Ayera 
CBS a saca e prome 10 hoga- 
rnan ganador cu a participa 
na e encuesta den e luna di 
november. 


Pa medio di e comunicado 
aki CBS ta anuncia e gana- 
dornan di e prome periodo, 
manteniendo alabes e anon- 
imidad di e hogarnan gana- 
dor. E 10 hogarnan ganado ta 
parti den e siguiente areanan 
di Aruba: 1 den Noord, 2 den 
Oranjestad, 2 den Paradera, 1 
den Santa Cruz y 4 den San 
Nicolas. 


CBS a tuma contacto cu e 
hogarnan aki pa asina nan 
por busca nan bon di su- 
permercado. Na comienso 
di Januari 2024 lo saca e ga- 
nadornan di periodo 2, esta 
hogarnan cu a participa exi- 
tosamente na e encuesta den 
luna di december 2023. Di 
e manera aki CBS kier sigui 
incentiva hogarnan pa coop- 
era cu e Encuesta di Entrada 
& Gastonan 2023-2024. 

Dokternan di cas ta gana 
caso den corte cu ta 
obliga autoridad Hulandes 
reconsidera tarifanan 


(NLTimes) - E tarifanan 
cu dokternan di cas na hu- 
landa ta cobra pa e cuido 
cu nan ta provee mester 
ser reevalua, un corte tri- 
bunal a declara diahuebs. 
E decision a ser tuma den 
un caso treci dilanti pa un 
grupo di dokternan di cas 
cu tabatin obhecion cu e 
tarifanan cu NZa a dicta 
pa e aña aki y aña 2024. 


Corte na Den Haag a duna 
ordo cu NZa mester bolbe 
valua e tarifanan ofreci y a 
bisa cu e autoridad no ta per- 
miti mas pa basa su decision- 
nan riba un analisis di costo 
conduci na aña 2015. Pa de- 
termina e tarifanan, NZa 
mester mira e gastonan cu e 
grupo profesional a cubri den 
eana aki y despues ahusta e 
tarifanan aki pa inflacion. E 
decision a ser duna pa e Trade 
and Industry Appeals Tribu- 
nal, tambe yama CBb, cual ta 
e corte mas halto den casonan 
cu ta relaciona cu ley admin- 
istrativo socio-economico y 
casonan relaciona cu e Com- 
petition Act of Telecomuni- 
cations Act. 


Durante e caso, e organisa- 
cion De Bevlogen Huisartsen 
a argumenta cu e estudio di 
8 aña atras no ta valido mas. 
Por ehempel, e gastonan di 
acomodacion y empleadonan 
a aumenta drasticamente y e 


dokter di cas tambe a ricibi 
un responsabilidadnan mas 
pisa. Por ehempel, a agrega 
casonan di pashentnan cu 
kehonan di coronavirus of 
Long Covid, y e dokternan 
di cas awo tin un rol mas 
importante den cuido fisio- 
logico, e grupo a argumenta. 
Otro argumento cu e dokter- 
nan a usa ta e acuerdo di aña 
2018 cu e dokternan di cas lo 
inverti mas tempo den e con- 
sultanan cu pashent. 


NZa a señala cu ambos e 
omzet y ganashi di e practi- 
canan general a aumenta, cual 
ta nifica cu e dokternan aki su 
consultorionan no mester ta 
enfrentando problemanan fi- 
nanciero. E autoridad tambe 
a bisa cu nan ta compronde 
cu e sector a cambia den 
añanan recien. 
CBb a declara cu “no por de- 
termina obhetivamente awo 
si e tarifanan di 2023 y 2024 
ta cubri tur gasto.” Esaki no 
ta inmediatamente nifica cu 
e tarifanan mester aumenta, 
pero si esaki ta nifica cu NZa 
mester bolbe evalua esaki. E 
huesnan a keda di acuerdo cu 
e acusacion cu e tarifanan aki 
no a ser estableci di e manera 
corecto. 


Varios dokter di cas tabata 
siguiendo e proceso legal di 
cerca. E caso ta involucra 129 
dokter individual. National 


Association of General Prac- 
titioners (LHV) y Association 
of Practicing General Practi- 
tioners (VPH) tambe tabata 
partido den e demanda. 

6 aña den prizon pa Aydin c. den caso di blackmail cu Amanda Todd 


(NLTimes) - Corte na 
Amsterdam a sentencia 
Aydin C. di 45 aña cu 6 
aña pa blackmail e hoben 
Canades Amanda Todd cu 
potretnan sunu. 


Hues Canades a sentencia 
C. na 13 aña den prizon pa e 
delito aki. Corte na Amster- 
dam a traduci esaki na e stan- 
dardnan criminal Hulandes. 
Ministerio Publico di Hu- 
landa a propone un termino 
di 4.5 aña den prizon. 


Amanda Todd, ken tabatin 15 


aña, a kita su mesun bida den 
aña 2012. E caso aki a hala 
atencion na un escala mundi- 
al a causa di un video cu el a 


traha y publica riba youTube 
unda el a papia tocante e situ- 
acion aki, unda C. a menasa 
su persona cu leak y plama su 


e potretnan sunu di Amanda. 
Aydin C. a keda condena cu 
casi 11 aña den prizon na aña 
2018 pa acosa digitalmente 
33 mucha muhe menor di 
edad y di a estafa 4 hende 
homber homosexual. El a 
ser extradita pa Canada pa e 
por para huicio den e caso di 
Todd. Despues di su huicio, 
el a bolbe back Hulanda den 
november di aña pasa. C. lo 
caba su sentencia pa e caso 
Hulandes den september di 
aña 2024. Corte Canades kier 
pa e sigui cu caba di cumpli 
e sentencia y despues cumpli 


cu su sentencia pa e caso di 
Todd despues di esaki. 


Segun C. su abogado, Robert 
Malewicz, e cortenan Ca- 
nades y Hulandes ta comple- 
tamente separa for di otro. El 
a pidi corte pa baha e senten- 
cia Canades na 0 dia mirando 
cu e ta sinti cu su cliente a 
haya e castigo maximo caba. 
E abogado a bisa cu e tabata 
desapunta cu e decision di 
corte y lo instantaneamente 
apela na Corte Supremo. 


Parlamento Hulandes ta inicia mesa rondo 
tocante preocupacion di siguridad den 
Caribe 
(CuraçaoChronicle) 
- 
Den su respuesta na un 
proposicion di miembro 
di partido BBB Gijs Tu- 
inman, Vaste commissie 
voor 
Koninkrijksrelaties 
a dicidi di conveni na un 
dialogo di mesa rondo, en- 
focando riba e “implica- 
cionnan di e desaroyonan 
geopolitico den e partinan 
Caribense di e Reino.” 


Tuinman a enfatisa cu e ten- 
sionnan den escala entre Ven- 


ezuela y Guyana, e cambion- 
an politico recien na Brazil 
y Argentina y e eleccionnan 
Mericano binidero ta enfati- 
sando nan impacto potencial 
riba e region Caribense. Jan 
Paternotte a expresa sosten 
pa e iniciativa y a enfatisa e 
necesidad pa atende China 
su influencia riba e teritori- 
onan den Caribe di e Reino 
cu ta keda aumenta. Peter van 
Haasen tabata e unico miem- 
bro di e comite cu no tabatin 
hopi entusiasmo, bisando cu 


“nos no ta bay warda pa es- 
aki.” Expertonan externo lo 
ser invita pa participa den e 
dialogo na mesa rondo. 


Den desaroyo recien, Min- 
ister di Defensa Ollongren a 
delinea e plan anual di ser- 
vicio di inteligencia militar 
y siguridad den un carta, re- 
portando cu “MIVD y AIVD 
ta investigacion den colabo- 
racion e desaroyonan politico 
y militar den Venezuela. De- 
claracionnan reciente terito- 


rial haci pa un pais bisiña y 
e impacto potencial riba e 
Reino Hulandes ta delinea e 


urgencia di e tipo di inves- 
tigacionnan aki.” 

Mas cu 5,400 solicitante di asilo menor di edad a yega Hulanda nan so e 
aña aki 


(NLTimes) – E cantidad 
di menor no acompaña 
cu a solicita asilo na Hu- 
landa ta bin aumentando, 
cu mas di 5,400 aplicacion 
te cu november ultimo, 
compara cu como 4,200 na 
2022 y 2,200 na 2021, segun 
NOS a reporta ayera. 


E proporcion di menornan 
no acompaña dentro di e 
cantidad total di aplicacion pa 
asilo na Hulanda a aumenta 
na 16 porciento e aña aki, un 
aumento for di e 9 porciento 
na 2015. Instituto WODC a 
presenta investigacion riba 
e motivacion di e solicitan- 
tenan jong aki na Tweede Ka- 
mer ayera. 
Hulanda tabata considera 
un destinacion faborable pa 
motibo di procesonan relati- 
vamente rapido di asilo y re- 
unficacion, manera Servicio 
di Inmigracion y Naturalisa- 
cion (IND) a nota. Investiga- 
dornan ta anticipa cu e tempo 
largo di espera pa asilo na 
Hulanda ta bay bira conoci 
entre e hobennan, potencial- 
mente cambiando e imagen 
anteriormente positivo di e 
pais. 


Mayoria di solicitante jong ta 
yega Hulanda pa casualidad, 
huyendo di condicionnan in- 
sigur na nan pais natal of na 
paisnan unda inicialmente 
nan a huy. E rutanan cada bes 
mas compleho, incluyendo 
contratemponan, a conduci 
na un efecto di retraso resul- 
tando den un acumulacion di 


aplicacion pa asilo e aña aki. 


Bao Regulacion di Dublin, 
solicitantenan menor di edad 
no por ser manda back na 
nan prome pais di yegada na 
Europa. Hobennan hopi bi- 
aha ta scoge nan pais destino 
en ruta, influencia pa varios 
factor. Por tin hopi motibo 
pakico nan ta yega na Hulan- 
da, incluyendo informacion 
di conocidonan, conseho di 
contrabandistanan di hende, 
of amistadnan forma durante 
nan biahe cu otronan bay- 
endo Hulanda. Politicanan 
di asilo estricto na paisnan 
manera Dinamarca tambe ta 
afecta nan escogencia pa Hu- 
landa. 


Mita di e solicitantenan ho- 
ben ta for di Siria, atrai pa 
Hulanda pa su reputacion 
como un sociedad safe cu 
derechonan humano garan- 
tisa y prospectonan futuro pa 
hubentud. Adicionalmente, 
hopi biaha nan tin rednan so- 
cial extenso dentro di e pais. 


Desde 2019, tin un aumento 
den menornan no acompaña 
yegando Hulanda y Europa. 
Hopi biaha, mayornan ta 
manda e yiu mas grandi cu 
por soporta e biahe dificil 
riba su mes ora cu nan no 
por afford pa huy cu henter e 
famia, mientras e tata ta keda 
atras pa cuida resto di e famia. 


Segun investigacion ante- 
rior di IND, 80 porciento di 
menor no acompaña cu ta 


permiti pa keda na Hulanda 
ta aplica pa reunificacion fa- 
miliar. Pero esaki no semper 
ta e obhetivo principal: algun 
biaha, ta manda muchanan 
leu pa nan propio seguridad. 
Hobennan restringi pa nor- 
ma religioso of conservador 
tambe tin mas probabilidad 


di dicidi pa bay riba nan mes. 


Ministerio di Husticia y Se- 
guridad 
recientemente 
a 
expresa preocupacion serio 
tocante e escasez di shelter 
pa menornan no acompaña. 
Den un carta na Tweede Ka- 
mer, nan a nota cu te cu dia 


30 di october, 290 menor 
tabata kedando na Ter Apel, 
excediendo 
su 
capacidad 
maximo di 55. E facilidad tin 
problema pa duna guia adec- 
ua ora tin mas cu 120 hoben 
presente. Ta spera cu e fluho 
ta bay keda halto otro aña. 

Gobierno Colombiano ta descarta un crisis migratorio pa transito 


(EFE) – Ayera diahuebs, 
Gobierno Colombiano a 
sigura cu “no tin ningun 
crisis migratorio” debi na 
Africanonan cu ta hacien- 
do transito na aeropuerto 
El Dorado di Bogota, for 
di unda nan ta biaha pa 
Centro 
America, 
prin- 
cipalmente El Salvador, 
pa sigui nan caminda pa 
Merca. 


Asina a manifesta vice-min- 
ister di Relacionnan Exterior 
di Colombia, Francisco Coy, 
ken den un conferencia di 
prensa a bisa cu Gobierno a 
detecta “e movemento haci 
mas cu un luna y mey” y cu 
e personanan aki, cu den nan 
mayoria nan ta yega for di Es- 
tambul, Turkia “ta hende cu 
ta den transito.” 


E halto funcionario a splica 


cu na Bogota nan ta tuma 
“e vuelonan pa nan proximo 
destino, cu ta El Salvador” 
despues nan ta bay Nicara- 
gua, pais cu ta permiti nan 
sigui “via terrestre te nort.” 


Coy a splica loke ta sucedi- 
endo despues cu dos mucha 
di Guinea a ser bandona na 
Aeropuerto El Dorado na co- 
mienso di siman despues cu a 
yega Colombia den un vuelo 
di 
Estambul. 
Igualmente, 
medionan local a adverti cu 
un dozijn di Africano ta pega 
na e terminal aereo aki, pa 
loke Coy a bisa ayera cu “no 
ta un crisis migratorio.” 


E vice-minister a splica cu 
“personanan cu ta pasa Co- 
lombia no ta realisa un pro- 
ceso migratorio, sino cu nan 
ta ser someti na procesonan 
di verificacion,” den cual ta 
check nan documentonan y 
cu nan no ta bay keda na e 
pais. 
“Tin periodonan di conexion 
hopi largo cu no necesari- 
amente ta responsabilidad di 
e personanan cu ta biaha sino 
di aerolineanan cu no ta pi- 
diendo verificacion di rekisi- 
tonan di ultimo destino,” el 
a agrega. 


Pa transito na El Salvador, bi- 
aheronan di 57 pais, den nan 
mayoria di Africa, mester 
paga un tarifa di 1.130 dollar 
ora nan ta haci un conexion 
na e capital di e nacion aki. 


Na Bogota “e casonan di 
personanan cu no ta sali (cu 
conexion pa otro pais) ta pa- 
sobra nan no ta cumpli cu 
rekisitonan. E personanan cu 
ta logr’e Migracion ta duna 
nan un tempo di spera,” el a 
bisa. 
Despues di un tempo di 
spera rasonabel, “si nan no a 
logra sali, ta deporta e pasa- 
hero na nan luga di origen cu 
e mesun aerolinea cu a trece 
nan Colombia.” 


E cifra di personanan cu no 
ta cumpli cu rekisitonan ta 
menor na 10% y Gobierno, 
segun Coy, ta traha cu aero- 
lineanan -specialmente cu 
Turkish Airlines cu ta opera 
e ruta Estambul-Bogota y 
Avianca, cu ta bula di e capi- 
tal Colombiano pa San Sal- 
vador- pa soluciona e prob- 
lema. 


Na mei ultimo, Canciye- 
ria di Colombia a elimina e 
rekisito di visa di transito na 
ciudadanonan di casi 30 pais, 
entre nan ta figura por lo 
menos, 14 Africano, lo cual 
ta permiti na nan permanece 
na “zona di transito” hasta pa 
24 ora. 

Venezuela: Gobierno di Maduro no a libera e presonan politico militar 


(ElNacional) – Ningun di 
e presonan politico mili- 
tar a aparece diaranson 
ultimo entre e personanan 
cu a wordo libera pa e go- 
bierno di Nicolas Maduro 
memey di un intercambio 
cu Merca, ken a ofrece e 
empresario Colombiano 
Alex Saab a cambio di e 
liberacion di e presonan 
politico y di e cumplimen- 
to di e acuerdonan alcansa 
cu e oposicion democrat- 
ico Venezolano na Barba- 
dos. 


E abogado Tamara Suju, de- 
fensora di derechonan hu- 
mano y directora ehecutivo 
di e Instituto Calsa, a haci e 
denuncia ariba e red social 
X (anteriormente Twitter). 
“Ningun preso militar a wor- 
do libera diaranson y nan ta 
mas di e mita di e presonan 
politico awendia, y esunan cu 
ta mas persigui y mas vigila,” 
el a bisa. 
Suju a afirma cu varios di nan 
ta den e “ultratumba” di e 
Direccion General de Con- 
trainteligencia Militar, den e 
urbanisacion Boleita, na Ca- 
racas. 


E abogado a cuestiona cu riba 
e lista di presonan cu a wordo 
libera no tabata inclui e pro- 


fesor Javier Tarazona, direc- 
tor di e ONG Fundaredes; e 
ex oficialnan di e Polis Met- 
ropolitano ni e rumannan 
Otoniel y Rolando Guevara, 
kendenan ya a cumpli nan 
condena y ta sigui deteni. 


El a menciona tambe e ca- 
sonan di Maria Auxiliadora 
Delgado y su casa Juan Carlos 
Marrufo, Jhon Hader Betan- 
court, John Haider Alvarez, 
Yodifa de Monasterio, Dario 
Estrada, 
Angela 
Esposito, 
Frank Cabañas y otronan. 


“E dictadura criminal ya no 
tin niun hende mas cu nan 
tin interes den intercam- 
bia cu Merca,” e abogado a 
rechasa, den referencia na 
e empresario Colombiano 
Alex Saab, ken tabata wordo 
procesa na e pais Mericano 
pa presunto delitonan di la- 
bamento di placa. 


E gobierno di Nicolas Madu- 
ro a libera solamente e preso- 
nan politico civil y un grupo 
di 10 Mericano cu tabata de- 
teni na Venezuela como in- 
tercambio cu Merca. 


Entre e Venezolanonan cu a 
sali den libertad ta inclui e 
sindicalistanan Alcides Bra- 
co, Alonso Melendez, Emilio 


Negrin, Nelson Astudillo, 
Gabriel Blanco y Reynaldo 


Cortez; Roberto Abdul, di- 
rector di e ONG Sumate y 
organisador di e eleccion pri- 
maria di oposicion y Cesar 
Antonio Guevara Diaz y Luis 
Wilfredo Narvaez Castillo, 
den un caso relaciona cu e re- 
fineria El Palito. 


Ademas 
di 
Juan 
Carlos 
Ochoa Prieto, Andry Ramon 
Finol, Carlos Alberto Jaimes 
Gomez y Juan Carlos Guillen 
Rosales. Y Leonardo Antonio 
Primera Guiterrez, Yvonne 
Coromoto Barrios Finol, As- 
terio Jose Gonzalez, Daeven 
Enrique Rodriguez Argueta y 
Guillermo Jose Zarraga Laz- 
aro. 


Di parti di e Mericanonan e 
lista di e presonan libera ta 
inclui Eyvin Hernandez, Jer- 
rel Lloyd Kenemore, Joseph 
Ryan Cristella, Savoi Wright, 
Lule Denman y Arian Berry. 
Ademas di un fugitivo yama 
Leonard Francis, cu a huy 
di Merca prome cu nan por 
a dun’e un sentencia den su 
caso. 


Un balans di e organisacion 
no gubernamental Foro Pe- 
nal ta señala cu te cu dia 11 
di december di 2023 na e pais 
Venezolano tabatin 147 preso 
politico militar. 

Durante Fiesta Tipico den Bario 
A duna reconocemento na Papito Rafael y Eric Rincones 


Diadomingo ultimo durante e ‘Fi- 
esta Tipico den Bario', organisa 
pa Fundacion Union di Tipiconan 
Rubiano na Centro di Bario Da- 
kota, Minister di Cultura, Xio- 
mara Maduro tabatin e e honor y 
placer pa reconoce dos Baluarte 
Cultural pa nan contribucion, pa 
yuda mantene y promove nos cul- 
tura musical den nos barionan y 
na Dakota muy en particular. 


Papito Rafael 
E prome persona cu a ricibi un recon- 
ocimento ta Rignald Eleuterio Rafael. 
Den su discurso e mandatario a duna 
un breve historia di ken ta Papito. 
Papito a nace y lanta den e bario di 
Dakota. E ta e ruman menor di e total 
di cinco ruman di cual uno a fayece. 
Papito ta casa cu Marlin Croes y nan 
tin cuatro yiu, Marlisa, Marisol, Ray- 
shell y Marigin. Papito ta bini di un 
famia musical, su bisawelo, welo y 
tata tabata musico. Musica a trece un 
cambio completo den su bida. 


E bida artistico 
For di mucha desde 2e, 3e klas di scol 
basico e tabata gusta musica caba. Un 
dia tabata tin un evento na scol y mes- 
ter a forma un coro pa canta y toca. E 
tempo ey meneer Roy Sneek tabata su 
meneer y a puntra Papito si e kier toca 


y a dun’e un tambora chikito pa bati 
riba dje. Meneer Sneek a keda wak 
Papito y a keda impresiona. Di e tem- 
po ey Papito a cuminsa toca tambora 
y e smaak a drenta curpa. Papito tabata 
traha su mesun drumset y e tapa di 
bleki di lechi KLIM e tabata uza como 
“dish” di drumset. 


Un dia yegando di trabao ruman 
homber di Papito cu yama Eric a bin 
discubri un dia cu Papito ta tocando 
ariba su drum. Y aki mirando su in- 
teres Eric a mustr’e algun cos cu Pap- 
ito mester haci y tambe algun tecnica 
di drums. Y asina riba su mes, Papito 
a keda desaroya e musica, hunto cu 
timbal y otro instrumentonan di per- 
cusion. Asina Papito a keda desaroya 
e musica, te ora el a bira un gran per- 
cusionista. 


Desaroyo Musical 
For di mucha caba, Papito tabata 
gusta bati ritmo. Su Tata tambe ta- 
bata percussionista, principalmente 
cu e instrumentonan conga y bongo. 
Esaki tabata tin su influencia fuerte 
den famia. Papito tambe tabata tin un 
pasion pa esaki y e tambe kier a sigui 
desaroya den e parti ritmico. Na ini- 
cio Papito a cuminsa toca cu Gaita Los 
Paranderos, consisti di muchanan tal- 
entoso di bario Dakota cu tabata biba 
cerca di otro. Papito a forma parti di 
varios grupo y banda, The Moondogs, 
Otty’s y asina a bin ta sigui desaroya 
su talento. Un biaha Juancho Ignacio 
a bira malo, net dia cu nan mester a 
toca na un fiesta. Y Juancho tabata e 
cantante principal, banda di Hubert 
Ignacio cu Roy Olive den felis me- 


moria. Aki ta caminda Papito a ofrece 
su mes pa canta e cancionnan cu Juan- 
cho Ignacio tabata canta y asina a duna 
Papito un oportunidad pa canta. Pap- 
ito a sorprende tur e musiconan ora el 
a cuminsa canta. For di eynan, Papito 
a sigui canta te awe y nan a hacie can- 
tante solista. 
Tambe Papito a traha un temporada 
“freelance”, Papito a cuminsa haya 
hopi trabou cu banda na hotel, el a 
traha na Sheraton Hotel, Divi Divi 
Hotel, Marriot Hotel, caminda ela 
toca cu cu Efigenio Thiel (Efi dfm), 
kende ta ruman di Robert Thiel y 
Omo di Jeon Thiel. Hunto cu Robert 
Jeandor, nan a forma e Trio di Mar- 
riot. Papito a yega di toca freelance cu 
“Los Condes” y “Arubian Band”, “Tri- 
ple S”. Despues Papito a lanta “Papito 
y su Doble Sabor”, nos por corda e 
famoso cancion “Manolo tey”. Papito 
a gana tumba festival na aña 1993 cu e 
cancion “Bagadi Bagada”, na 1994 cu 
e cancion “Lolle Piet”, na 1995 cu e 
cancion “Hala pa nos pasa”, na 1998 
cu e tumba “Aruba t’ey tembla” y na 
2000 cu “Den memey”. 
Tambe Papito a toca na Boneiro cu los 
“Condes”. Papito a participa tocando 
tambe den ‘Concierto di Siglo’ hunto 
cu Padu del Caribe na Boneiro, Cor- 
sou y Hulanda. Na Hulanda, ‘Papito 
y su Doble Sabor’ a haci un gira di 


1 luna hunto cu ‘Doble R’. Nan a toca 
tambe na Calle 8, Miami Bay Side, Bay 
Front y nan a graba na Santo Domingo 
cu “Triple S”. “Papito y su Doble Sabor” 
a haci grabacion na e “Casa Disquera 
Fuentes” na Colombia. 


Minister Maduro a yama danki tambe na 
henter su famia, masha danki pa e tempo, 
e dedicacion y contribuicion na e bunita 
y exitoso carera di Papito Rafael y a trece 
dilanti cu e reconocimento aki ta dedica 
na e famia tambe. Den presencia di famia 
y especialmente Mama di Papito, un se- 
ñora di 97 aña, Minister a entrega Papito 
un plakaat cu tin graba e siguiente dedi- 
catorio: “Gobierno di Aruba, Reconoci- 
mento na Sr. Rignald Eleuterio (Papito) 
Rafael. Pa deleita nos cu su talento musi- 
cal y artistico pa mas di 50 aña”. 


Eric Rincones 
Un otro persona cu Gobierno di Aruba a 
reconoce durante e evento aki ta Sr. Eric 
Serafin Rincones cu ta sali di un famia 
di musico. Su tata tabata toca guitara y 
cuatro. Eric su instrumento stima ta 
guitara. Eric ta casa cu Evelina Dirksen 
y nan tin tres yiu, Everick, Elwin y Ed- 
mar. Eric y Evelina semper a motiva nan 
yiunan den musica y deporte. Desde un 
edad hoben Eric tabata forma parti di un 
trio di su bario cu tabata toca den Aruba 
Caribbean hotel. 


Estudio, Docente di Canto y 
Musica 
Eric a studia pa docente pa Arubaanse 
Pedagogische Academie. Desde 1971 pa 
2010, Eric tabata docente di scol basico 
y canto y ultimo cabezante na Pius X 
School, casi 40 aña como docente activo 
educando nos muchanan. Desde 1988 
Eric ta dirigente di coro ‘Vlam di Amor”. 
Na aña 2023, Biblioteca Nacional Aruba 
a presenta un compilacion di tur cantica 
di e ultimo 30 aña cu e obhetivo pa no 
lubida e canticanan y pa documenta un 


parti di historia di musica na Aruba cual 
composicionnan di Eric tambe ta forma 
parti di nos herencia cultural. 


Eric keto bay activo 
Eric awo tin 74 aña, ta pensionado pero 
ta keto bay activo como docente di canto 
y musica pafo di scol, dunando su coop- 
eracion manera semper. E ta dirigente di 
banda y coro durante di festivalnan tipico 
manera Dande y Propio Composicion, 
Festivalnan carnavalesco manera Tum- 
berito, pa presentacion di coro durante 
Ceremonia Protocolar ‘Dia di Betico y 
Himno y Bandera’. Na un cantidad di 
ocasion su composicionnan a sali gana- 
dor y den premio cu cantantenan conoci 
manera e.o. Silvhyanne Vrolijk y tambe 
Eric su nieto Brandon Rincones. Eric 
ta compositor di cancionnan pa Voz- 
i-Landia Escolar, Festivalnan Cultural 
manera “Un Canto na nos Himno y 
Bandera” y Festival di Dande y Propio 
Composicion. Ademas Eric ta musico 
activo di Tipico Macuarima, Rondalla 
Universo hunto cu mas guitarristanan 
hopi conoci y tambe cu e banda di OPPA. 
Eric a y ta sigui yuda na numeroso fes- 
tivalnan di canto sea pa set-up, hurado 
y train e muchanan di diferente scol 
na Aruba. Tambe Eric ta sobreviviente 
di Covid-19 na aña 2020. Eric ta tambe 
keto bay un ferviente coach di baseball 
pa decadanan. Eric a compone, toca y 
gana na hopi ocasion, numeroso pa por 
wordo conta den cifranan. Eric tin un 
amor pa musica y semper ta comparti 
su conocimento, creatividad y talento cu 
otronan, pa nan tambe por siña di dje, 
pa aprecia y stima nos cultura atrabes di 
musica y canto. Unda cu mira Eric e ta 
wordo reconoci pa su alumnonan como 
Meneer Eric, un docente cu a cumpli cu 
tur pasion su tarea pa educa y prepara su 
alumnonan pa nan saca lo miho di e tal- 
ento cu nan ta pose, sea cu ta den e ramo 
di canto, musica of deporte. 
E mandatario a reconoce e famia cu sem- 


per a sostene y apoya Eric, su estimada esposa 
Sra. Evelina Rincones-Dirksen, cu igual cu 
Eric tin un pasion masha grandi pa musica, 
canto y deporte. 
Eric aunke e mes no ta di e bario di Dakota, 
pero manera e slogan “Dakota tur dia”, asina 
mes tur dia pa hopi aña Meneer Eric Rincones 
a traha como docente y a pasa hopi di su tempo 
den Dakota educando y guiando nos mucha y 
hobennan riba e bon caminda. Pesey mes Eric 
ta masha stima y aprecia den nos comunidad y 
especialmente pa e bario di Dakota, unda cu e 
la bin ta docente di scol y manager di Center 
League den baseball. 


Den presencia di famia, Minister di Cultura a 
entrega Eric un plakaat cu tin graba e siguiente 
dedicacion: “Gobierno di Aruba, Reconoci- 
mento na Sr. Eric Serafin Rincones, pa mas 


di 50 aña den su carera artistico como musico 
activo y docente musical”. 


Despues di a gradici Papito y Eric y entrega 
nan reconocimento, Minister Maduro a 
gradici Fundacion Union di Tipiconan Ru- 
biano, pa organisa durante aña 2023 un total di 
8 ‘Fiesta Tipico den Bario’, cu e meta pa man- 
tene nos cultura di musica tipico bibo den nos 
barionan. Alabes e mandatario a gradici tur 
grupo Tipico, tur musico y cantante pa nan 
presentacion durante e diferente ‘Fiestanan 
Tipico den Bario’ y tambe na e comunidad cu 
ta asisti y apoya e eventonan aki. Por ultimo 
danki UTR hunto cu UNOCA pa haci esaki- 
nan posibel. Danki pa kere den Aruba y ban 
sigui sostene loke ta di nos, pasobra “Cultura 
Bo tin cu Bib’e!. 

Diabierna 22 December 2023 
Durante patruya polisnan atento a descubri 2 scooter 
horta scondi den mondi na Bushiri 


Diamars madruga duran- 
te patruya polisnan atento 
di distrito 1 (Oranjestad) a 
nota algo sospechoso den 
e mondi banda di Bushiri 
Residences. 


Mesora nan a baha controla y 
a bin descubri 2 scooter bon 
scondi den e mondi mesora 
polis a confisca esakinan y a 
solicita presencia di e investi- 
gadornan tecnico y forensyco 
pa presenta pa asina inicia 
nan investigacion. 


Diamars 
madruga 
a 
drenta informe di un 
problema cu lo a surgi 
ma Pos Chikito, mesora 
a dirigi un patruya na e 
sitio. 


Na yegada di e patruya a 
bin compronde cu e mucha 
muhe intencionalmente a 
manda e auto Kia pa destrui 
e porta despues hinca e auto 
den e cura. Como cu aki 
ta trata di un destruccion 
intencional a detene e mucha 
muhe y a confisca e auto. 


Like us on 
Facebook 


facebook.com/bondianoticia 


Polis a detene 
mucha muhe cu 
intencionalmente 
a dal porta di 
cura di cas kibra 


ciencia & tecnologia 
a16 


Diabierna 22 December 2023 
A anuncia proyecto sistema di automatisacion nobo di kadaster 
Kadaster Hulanda, Deloite y ICTLabs ta yuda den e proyecto aki 


Diahuebs 14 di December, 
den conferencia di pren- 
sa di Gobierno di Aru- 
ba, hunto cu Director di 
DVL, señor Leo de Cuba, 
Prome Minister Evelyn 
Wever-Croes a anuncia e 
Proyecto Sistema di Au- 
tomatisacion nobo di Ka- 
daster, Dienst Landmeet- 
kunde en Vastgoedregis- 
tratie (DLV). E departa- 
mento aki, manera conoci, 
ta encarga cu registro di 
tur propiedad na Aruba, 
propiednan priva (eigen- 
dom) y propiedadnan di 
Gobierno (erfpacht, huur- 
grond). 
Ta 
sumamente 
importante pa e departa- 
mento tin e registro up to 
date y corecto na tur mo- 
mento pa e maneho cana 
bon. 


Pa algun aña caba, Kadaster ta 
trahando riba innovacion pa 


asina mehora servicio cu ta 
brinda e ciudadanonan y pa 
ta mas transparente den esa- 
ki. Kadaster awo ta cla pa pre- 
senta e Proyecto di Sistema di 
Automatisacion nobo aki cu 
ta primordialmente dirigi pa 
reemplasa e sistema di infor- 
macion automatisa, CadSys, 
cu awor ta sostene e RAKA 
(Registracion Automatisa Ka- 
daster Aruba), cu ta e sistema 
cu a wordo poni den servicio 


desde aña 2009 cu mientras 
tanto a bira obsoleto. Ka- 
daster Aruba ta traha hunto 
cu Kadaster Hulanda, Deloite 
y ICTLabs cu e meta pa traha 
riba e registro mas miho, up 
to date y precies posibel. 


Director di DVL, señor Leo 
de Cuba a duna di conoce 
cu e sistma actual tawata un 
Sistema robusto y tin 14 aña 
ta draai sin cu esaki a dal 


abou. Pero cu innovacionnan 
y technologia cu ta desaroy- 
ando, e Sistema a bira obsole- 
to y no por wordo adapta mas 
of lo mester haci gastonan 
enorme pa sigui mantene e 
sistema actual. Kadaster Hu- 
landa 4 aña pasa a compre- 
meti su mes cu Gobierno di 
Aruba pa yuda cu un sistema 
nobo pa sostene RAKA. 


Señor de Cuba a splica e tra- 
bounan di e tres companian- 
an cu ta yuda den implemen- 
tacion di e sistema nobo aki. E 
compania ICTLabs estableci 
na Corsou lo ta engarga cu 
entrega di tanto e aplicacion 
yama TERENO cu lo rem- 
plasa CadSys como un infra- 
structura di IT full nobo pa 
DLV. E infratructura di IT ac- 
tual ta den su di 7 aña ta draai. 
E compania Deloitte lo ta en- 
carga cu e Projectmangement 
y Kadaster di Hulanda lo ta 


duna sosten na DLV pa loke 
ta trata e traspaso di e data 
for di CadSys pa e aplicacion 
nobo y haci testnan relevante 
pa controla si e resultadonan 
di e sitema nobo implementa 
ta corecto. 


Prome Minister ta felicita 
y gradici señor de Cuba, y 
henter e ekipo cu a traha 
hunto pa realisa e proyecto 
aki cu ta un parti hopi esen- 
cial di e servicionan cu Go- 
bierno di Aruba ta duna. Go- 
bierno tambe ta depende riba 
e informacionnan cu tin den 
den e sistema di DLV. “Danki 
di curason y hopi exito na e 
departamento di Kadaster. 
E trabounan pa implementa 
esaki lo tuma su tempo pero 
sigur lo ta bay ta exitoso mi- 
rando e trabounan prepara- 
tivo cu a tuma luga”, Prome 
Minister 
Evelyn 
Wever- 
Croes a expresa. 


Polis Nacional Hulandes a viola privacidad di data ora di usa sistema di 
informacion Europeo 


(NLTimes) - Polis Nacio- 
nal Hulandes a viola ley 
den varios ocasion ora cu e 
procesa data personal den 
e asina yama Schengen In- 
formation System (SIS), 
manera a Dutch Data Pro- 


tection Authority (DPA) 
riba diaranson despues di 
un investigacion Europeo. 


SIS ta un sistema di com- 
parti informacion Europeo 
usa primeramente pa siguri- 


dad y un maneho di frontera 
dentro di e area di Schengen. 
Esaki ta permiti intercambio 
di informacion entre paisnan 
Europeo tocante individu- 
onan y obhetonan di interes 
manera personanan perdi, 


criminalnan y propiedadnan 
horta. 


E investigacion a revela cu e 
problema principal cu Polis 
Nacional Hulandes su uso di 
SIS ta e mal calidad di aler- 
tanan, cual a causa cu a warda 
informacion eroneo of in- 
completo tocante e individu- 
onan. Adicionalmente, taba- 
tin caso unda e alertanan aki 
a ser manteni den e sistema 
mas largo di loke ta necesa- 
rio. “Cu frecuencia, hende 
no ta altanto cu nan ta riba e 
lista di SIS, cual ta nifica cu 
nan no ta verifica con actual 
of corecto e informacion ta,” 
Katja Mur, oficial di DPA a 
splica. “Esaki ta pone un re- 
sponsabilidad extra pisa riba 
e usuarionan di SIS, mirando 
cu registracion por impacta 
e individuonan significante- 
mente, manera via negacion 
di entrada inhusto of deten- 
cion innecesario.” 


DPA tambe a observa cu Po- 


lis Nacional no a adecuada- 
mente verifica con berdadero 
e alertanan den e sistema 
ta. DPA tambe a descubri 
instancianan unda e indi- 
viduonan a ser registra in- 
corectamente den SIS y pa e 
motibonan incorecto, cu in- 
formacion tocante alertanan 
bieu y nan historia ta aus- 
ente. Alertanan tocante in- 
dividuonan por ser warda pa 
un aña. Solamente despues di 
evaluacion profundo y cau- 
teloso, por extende e tempo 
aki. Sinembargo, DPA a nota 
cu Polis Nacional a extende e 
retencion di e alertanan sin e 
evaluacionnan rekeri. 


Den aña 2022, Polis Nacio- 
nal di Hulanda a implementa 
un plan pa mehora e calidad 
di e alertanan usa den SIS. 
DPA a monitor e implemen- 
tacion aki y a conclui cu po- 
lis a tuma suficiente medida, 
cual a resolve e violacionnan 
identifica anteriormente. 


A18 SERVICIO 
Diabierna 22 December 2023 
Departamento di Labor & Investigacion ta anuncia aumento di 
salario minimo 
Y limite di salario pa aplicacion di Ordenansa Laboral 2013 entrante 1 di januari 2024 


Ta ahusta e suma di sala- 
rio minimo pa un emplea- 
do cu tin 18 aña di edad of 
mas entrante 1 di januari 
2024 na Afl. 1.986,20 pa 
luna y Afl. 463,25 pa siman. 


Pa un empleado di 18 aña of 
mas cu ta haci trabou domes- 
tico den un residencia priva, 
e salario minimo ta bira Afl. 
926,65 pa luna. Pa e em- 
pleado domestico cu ta traha 
22 ora of menos pa siman e 


suma di salario minimo lo 
bira Afl. 10,30 pa ora. 


Como consecuencia di e 
ahustacion di e salario mini- 
mo e limite di salario pa 
aplicacion di e Ordenansa 
Laboral 2013 (Arbeidsveror- 
dening 2013) tambe lo subi 
entrante 1 di januari 2024. E 
Ordenansa Laboral 2013 ta e 
ley cu ta regla condicionnan 
di trabou manera entre otro e 
oranan maximo cu por traha 


pa dia of pa siman, dianan di 
sosiego, pago di overtime ora 
traha mas cu e maximo ora 
permisibel ariba un dia nor- 
mal di trabou y pago di over- 
time riba dianan di fiesta. 


E Ordenansa Laboral no ta 
aplicabel pa tur trahado pero 
ta conta solamente pa tra- 
hadonan cu ta cay bou di e 
limite di salario. 


E limite di salario nobo lo 


bira entrante 1 di januari 
2024, e salario minimo 
(Afl. 1.986,20) x factor 2.5= 
Afl. 4.965,50 pa luna. Esa- 
ki ta encera cu trahadonan 
cu ta gana un salario di Afl. 
4.965,50 pa luna of Afl. 
59.586,00 pa aña of menos, 
ta cay bou di proteccion di e 
Ordenansa Laboral 2013 y tin 
derecho riba tur condicion di 
trabou stipula den e ley aki. 


Departamento di Labor y In- 


vestigacion ta pidi tur trahado 
y principalmente dunadonan 
di trabou pa tene bon cuenta 
cu e cambionan aki. 


Departamento 
di Aduana 
su orario di 
oficina pa 
dianan di 
fiesta 


Temporada di Pasco ta 
acercando y ta bay tin 
ahustacion den e orario di 
operacion di e Departa- 
mento di Aduana Aruba. 
Nos ta pidi comunidad di 
Aruba y particularmente 
nos clientenan pa tene 
cuenta cu nos orarionan 
di oficina. 


Dialuna 25 y diamars 26 di 
december 2023 e oficinanan 
di Aduana lo ta cera en con- 
exion cu Pasco di Nacemen- 
to. Tur servicio pa clientenan 
y publico en general lo re- 
anuda riba diaranson 27 de- 
cember 2023. 


Dialuna 1 y diamars 2 januari 
2024 e oficinanan di Aduana 
lo ta cera en conexion cu Aña 
Nobo y ATV dag obligatorio. 
Tur servicio pa clientenan y 
publico en general lo reanu- 
da riba diaranson 3 di januari 
2024. 


Departamento di Aduana ta 
haci un suplica na tur su cli- 
entenan pa tene cuenta cu e 
notificacion aki pa evita cu- 
alkier inconveniencia. Nos 
haci uzo di e oportunidad aki 
tambe pa desea comunidad 
di Aruba Feliz dianan di Fi- 
esta. 


Pa cualkier informacion por 
bishita nos website www. 
douane.aw y Facebook 
page, yama nos na 523-8888, 
of manda nos un email na 
info@douane.aw. 

Resultado Sorteo 
22 december 2023 


Cadena Alexander Lottery ta presenta resultado di weganan di suerte 


merdia 



8800 
9668 


Sorteo # 4131 


Sorteo # 2187 


7466 


1889 


Sorteo # 4131 


5797 


0375 


Sorteo # 4131 


Piscis 


FP 


Letter 


0 
0 
0 


0 


0 x Jackpot 
4 


130 


0 


0 
0 
0 
0 


Proximo Jackpot 


Sorteo # 
Mega Ball 


x afl 8,00 


04-05-14-18-29 


x match 4 
52.000,- 


Sorteo # 6337 
Proximo Jackpot 
X2 


FP 


Sorteo # 861 


310.000,- 


x match 4 


Sorteo # 150 
293290 
5078 


Sorteo # 5931 


x afl. 500,00 


x afl.15,00 
x afl 50.00 


Sagitario 


Sorteo # 8128 
Sorteo # 


Sorteo # 1877 


2603 


8993 


Sorteo # 7172 


8665 


x Jackpot 


x match 4 
x afl. 12,00 


424 


Joker 


8065 
4349 
210.000,- 


x Jackpot 
x match 4+ 


Proximo Jackpot 


Afl. 410.000,- 


anochi 


diario 
Korsou 
super4 
flamingo 


4249 
0094 
6888 
2113 
5251 
8063 
super5 
4986 
9024 
5263 
92022 
9134 


sorteo/servicio 


Conteo oficial di Fin di Aña a inicia diasabra dia 16 di december 2023 


Diasabra dia 16 di decem- 
ber 2023 pa 6’or di atardi e 
conteo oficial di fin di Aña 
di Aruba e AOCT Aruba 
Official Countdown Time 
a inicia na Aruba, ora nos 
a yega e ultimo 365 ora di 
Aña 2023 cu ta igual na e 
365 dia di Aña 2023 duran- 
te un aña normal. 


Mientras cu cada 4 aña 
Schrikkeljaar nos ta inicia un 
ora mas trempan na 366 ora 
di aña, cu ta igual na 366 dia 
di aña pa 5’or di atardi di dia 
16 di december. 


E conteo a wordo haci pa e 
director nacional di conteo 
pa 32 aña, Sr. Marcos Bislip 
den calidad como astronomo 
cual conteo ta cay bao di aso- 
ciacion nacional Arubano di 


astronomia, Aruba Astro Re- 
search Int. y conta for di AT- 
SOC Aruba Time & Space 
Observation Center y trans- 
miti via Sunrise Radio Aruba 
pa TOP FM 95.1 ariba FM 
pa henter Aruba y tambe via 
Radio Calle 91.5 FM. 


E conteo ta inicia dia 16 di 
december di cada aña y ta ter- 
mina 1 di januari di cada Aña 
Nobo ora yega na cero ora y 
minuut y seconde na unda 
planeta Tera ta completa su 
rotacion rond di e solo di 365 
dia durante aña normal y cada 
4 aña durante un schrikkel- 
jaar 366 dia rond di e solo pa 
inicia un rotacion nobo rond 
di e solo den e Aña Nobo. 


Dia 27 di December pa 7’or 
di anochi ta yega na e ultimo 


100 oranan di aña y dia 31 di 
december ta conta e prome 
paisnan cu ta drenta Aña 
Nobo na mundo ya for di 
5am ta bay den aire na TOP 
FM 95.1 y Sr. Marcos Bislip ta 
haci esaki te cu 8am contando 
e prome paisnan cu ta dren- 
ta Aña Nobo na mundo. 
Despues pa 7 pm di anochi ta 
conta e conteo di Hulanda y 
sigui despues pa esun di Aru- 
ba for di 11 pm di anochi di 
dia 31 di december contando 
e ultimo 59 minuutnan y 59 
secondenan prome cu drenta 
Aña Nobo y tambe e prome 
seconde- y minuutnan y ora 
di Aña 2024, Aña Nobo cual 
conteo ta wordo haci oficial- 
mente pa 32 Aña. 


Mayoria biaha e ultimo con- 
teo di 11’or di anochi di Dia 


31 di December te cu Dia 1 
di Januari ta wordo haci via 
91.5 FM pa Marcos Bislip y 
ta bay te cu 1 am di Dia 1 di 


Januari di Aña Nobo cu mu- 
sica y oyentenan por contact 
studio y duna bon Aña. 


Bo ta stima bo yiu 
BISA NO 
Na abuso di 


HASI USO DI CARSEAT 
Mucha... 

Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta participa 
fayecimento di nos ser stima: 


Gabriel Simon Maduro 
Mihor conoci como Gaby of Gabichi 
*24 Maart 1959 - †17 December 2023 


Na nomber di su esposa: 
Magaly Maduro-Pourier 
Yiunan: 
Lativa Maduro y Diego Henriquez 
Francesca y Kelvin Silvania 
Nietonan stima: 
Jaxtyn y Thiago Henriquez 
Kalum y Owen Silvania 
Mayornan: 
Catharina Maduro Jansen 
†Egidio Maduro 
Rumannan: 
Ireneo Maduro,Valentina Erasmus y famia 
Theo y Gloria Maduro y famia 
Lidia Maduro y famia 
Juan y Jasmin Maduro y famia 
Trina y Alwin Harms y famia 
Jacqueline Maduro y famia 
Eddy Maduro 
Johnny y Carla Maduro y famia 
Gregorio y Desiree Maduro 
Pamela Maduro 


Iha: 
Marlenne Rodriquez-Maduro 


Su Sua y Cuñanan, sobrino y sobrinanan, tanta y 
omonan, primo y primanan. 


Su coleganan di Aruba Trading Company, ex- 
coleganan di Tearasa y Aruba Restaurants Inc. 


Demas famia: Maduro, Pourier, Silvania, 
Henriquez, Jansen, Erasmus, Andrews, Falconi, 
Koolman, Harms, Thiel, Santewi, Boekhoudt, 
Gomes, Libiee, Alberto, Fingal, Van der Biezen, 
Quant, Vingal, Penso, Croes, Ras, Courtar, St. 
Jago, Janga y demas famianan. 


Ta invita pa acto di despedida cual lo tuma lugar 
na Aurora Funeral diasabra 23 di december 2023 
di 9’or pa 11’or di mainta. Cremacion lo tuma 
lugar despues den seno familiar. 


Disculpa nos si den nos tristesa nos por a lubida 
algun famia of conocir. 


Señor ta mi wardador, min tin falta di nada. 
Den cunucu yen di yerba berde e ta ponemi sosega. 
E ta hibanmi na fuente di awa trankil pa mi bolbe 
haña forza. 
Salmo 23 


Cu profundo tristeza den nos curason pero conforme 
cu boluntad di Dios, nos ta anuncia fayecemento 
cristianamente di nos ser stima: 


Calista “Lie” Simon-Koolman 
Vda. di Gerard (Boy) Simon 
*14-10-1933 - †19-12-2023 


Na nomber di su yiunan: 
Jenny y Tito de Cuba- Simon 
Mark y Ivy Simon- Hernandez 
Jasmine (Jassy) Simon 
Nieta- y nieto(nan): 
Jenilee de Cuba 
Ichelle Y Dennison Oduber- Simon 
Ivelisse Simon y Rayziel Thomas 
Ian Henriquez 
Bisanieta y Bisanieto: 
Dennise Oduber 
Raeon Thomas 
Rumannan: 
† Enriqueta (Keta) de Cuba- Koolman 
† Aquilino Koolman 
† Armando Koolman 
† Azucena (Chena) Kelly Koolman 
Swa y Cuñanan: 
Vdo. Olivio de Cuba y famia 
Vda. Rosa Koolman de kort y famia 
† Benjamin (Chemito) Kelly 
† Imelda Koolman Schwengle y famia 
Chelita Simon 
† Mies Aalberse Simon y famia 
† Richard Simon y famia 
Violeta y Delfin Olano y famia 
Robert (Roy) y Carmen Simon- Harms y famia 
Amigonan di cas: 
Armand Haseth y famia 
Dora y Isaias Hernandez 
Harold Maduro y famia 
Kika y Justina Cabrera 
Haydee y Holmo Henriquez y famia 
Ayudante: Xiomara 


Sobrino- y sobrina(nan), primo- y prima(nan), demas 
famianan: 
Simon, Koolman, de Cuba, Hernandez, Tromp, de 
Kort, Kelly, Oduber, Thomas 


Ta invita pa acto di entiero cu lo tuma lugar diasabra 
23 di December 2023 na Aurora Funeral Home for 
di 1or pa 4or di atardi, despues lo sali pa Santana 
Catolico na Playa 
Nos ta lamenta cu despues di entiero nos no por 
acepta bishita di condolencia na cas 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu inmenso tristeza na nos curazon, no ta 
participa cu a fayece cristianamente 



Sr. Pedro Ciro Semeleer 
Mihor conoci como: “Pedro, papa Pedro” 
*31-01-1929 - †20-12-2023 


Tata: 
†Adelberto Semeleer 
Mama: 
†Ju;liana Semeleer 
Mama di su yiunan: 
†Edita Semeleer-jacobs 
Esposa: 
†Cristina Kelly 


Na nomber di su: 
Yiunan: 
Gilberto y esposa Deta Britten 
Rufo y Omaira Falcon y famia 
Margriet y Theodoor Kelly y famia 
Beatriz Semeleer 


Nieto y nietanan y famia 


Rumannan: 
†Josefa Figaroa-Semeleer y famia 
†Jendi Semeleer y famia 
†Scolastica Christiaan-Semeleer y famia 
Catharina Orman Semeleer y famia 


Swa y cuñanan y famia, sobrino y sobrinanan, 
primo y primanan y demas famia y conocirnan 


Ta invita pa asisti na e acto di despedida cual 
lo tuma lugar diaranson 27 di december 2023 
na Aurora Funeral Home di 09:00 pa 11:00 di 
mainta, sigi pa e acto di cremacion cu lo tuma 
lugar den seno di famia. 


Nos ta lamenta cu despues di entiero nos no por 
ricibi bishita di condolencia na cas. 


omo: 


- 


†Cristina Kelly 



ta 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Sta. Anna 
Tel. 586 8181 


San Nicolas: 
Aloe 
Tel. 584 4606 
Mira con Dios a salba mi, 
Tur mi confiansa ta den djE, 
Mi n’ tin miedo: Señor Dios ta mi 
forsa, mi refugio. 
E mes t’Esun cu a salba mi. 
Isaías 12:2 


Cu duele na nos curason, y den 
nomber di Dios a bay laga nos, nos 
mama stima: 


Sra. Hipolita Ruiz- Croes 
Cariñosamente yama “Mama Chonly” 
*22-08-1935 - †13-12-2023 


Na nomber di su: 
Yiunan: 
Johnny Ruiz y Gloria y yiunan na 
Hulanda 
Carmen Flanegin y Tito Flanegin y yiu 
na Hulanda 
Luisito Ruiz y yiunan 


Nietonan y bisanietonan 


Rumannan: 
† Guana Croes y yiu 
Norma Croes y yiunan na Hulanda 
Elvira Croes y yiunan na Hulanda 
†Jeanette Croes 
†Margaretha Jolanda de Cuba y yiunan 
Magda y Alberto Croes y yiunan na 
Hulanda 
†Angel Rosendo “Bubu” Croes y 
señora 
Agusto Croes y señora y yiunan 
William “Wewe” Croes y señora y yiu 
Frans Croes y yiu na Aruba y Merca 
Felix Croes y señora y yiu na Hulanda 


Ta invita tur amigo y conocir pa e 
acto di entiero caul lo tuma lugar na 
Aurora Funeral Home diabierna 22 
di December 2023 di 2’or pa 4’or di 
atardi. Despues lo Sali pa Santana 
Central Sabana Basora. 


Nos disculpa pero nos no ta ricibi 
bishita di condolencia despues di 
entiero na cas. 


Mi a pensa cu mi lo haya su falta, 
pero mi a tende un angel bisa mi: 
“E ta bay ta cu Bo tur dia. E solo, 
e luna y biento lo ta presente pa 
recorda nos e amor cu El a duna 
nos y e paz cu finalmente el a 
haya.” 


Cu imenso tristesa nos ta anuncia 
fayecimento di nos ser keri: 
Donald van der 
Linden 
Cariñosamente yama “Nati” 
27 di februari 1941 - 20 di 
december 2023 


E Rumannan: 
†Luis “Chito” y Romana “Mani” 
van der Linden y famia 
† Francisco “Doy” y †Gloria “Margo” van der Linden y famia 
†Juan “Johnny” y †Ambrosia “Illa” van der Linden y famia 
Maria “Mary” y †Juan “Juanito” Rios y famia 
Elena “Roosje” y †Rigoberto “Rigo” Angela y famia 
Pedro “Esy” y Marlin van der Linden y famia 
Anges “Neke” y Thomas “Tom” Griffith y famia 
Yolanda “Janja” van der Linden y famia 
Patricia “Tita” y †Ruben ‘Benchi” de Lange y famia 


Su subrino- y subrinanan 
Randy van der Linden 
Jacky Lopez 
Caesar van der Linden 
Jerry van der Linden 
Cedrick van der Linden 
Burtly van der Linden 
Rudy van der Linden 
Emely van der Linden 
Derwin van der Linden 
John van der Linden 
Maurice van der Linden 
Louisa Rios van der Linden 
Tania Mendez Rios 
Roselyn Angela 
Mylene Everon 
Melina Diaz 
Ilva Koenig 
Pietra van der Linden 
Angelo Wever 
Micheal Wever 
Monique Doyle 
Patrick de Lange 
Jofren Krosendijk 
Marisol Krosendijk 
Tur sobresubrino y -subrina cu el a stima masha hopi mes. 
Tambe tur su ihanan cu semper tawata den su curason. 


E bisiñanan: 
- Thijsen 
- Werleman 
- van der Linden 
- Wever 
- Oduber 
- Hilaire 
- de Cuba 
- Kock 


Amigo di cas: 
- Juni Peters 
- Charly y Chyntia Huntley 
- Glenda Limonier 
- Nery Parra 
- Margriet y Lati Wever 
- Rudy Wever 
- Garry Lacle 
- Jean Pierre Hilaire 


Amigo y colega: 
- Amigo di Gayero 
- Ex-colega di WEB 


Demas famia: van der Linden, Angela, de Lange, Wever, Rios, 
Krosendijk, Doyle, Paskel, Griffith, Winterdal, Bislick, Pietersz, 
Arendsz, de Kort, Diaz, de Cuba, Lopez, Mendez, Milan, 
Werleman, Everon, Koenig, Peters, Limonier, Huntley, Hilaire 


Acto di entiero lo tuma luga diasabra 23 di december 2023 
entrante 9 or di mainta na Misa Sagrado Curason na Savaneta, 
despues lo sigui pa Santana San Hose na Savaneta. 


Adres pa condolencia ta Savaneta 339B; riba diabierna 22 di 
december 2023 di 7 or pa 9 or di anochi. 


Na luga di flor nos lo aprecia un donacion na Comision Santana 
Savaneta, pa esaki nos lo tin un caha disponibel. 


Nos disculpa cu si den e momentonan di nos tristesa nos lo por 
a lubida un famia of conoci. 


♰ 


♰ 
♰ 


♰ 
♰ 


♰ 
♰ 


♰ 

Canada ta anuncia visa temporario pa 
personanan na Gaza cu tin famia Canades 
(AP) - Hendenan na Gaza 
Strip cu tin famia Canades 
por aplica pa visa tempo- 
rario pa Canada, e pais su 
minister di inmigracion 
a bisa diahuebs. Sinem- 
bargo, gobierno federal 
no por garantisa un biahe 
safe fuera di e teritorio 
Palestino. 


Minister 
di 
inmigracion 
Marc Miller ta premira pa e 


programa por cuminsa fun- 
ciona pa dia 9 di januari. Te 
cu awo, e gobierno a enfoca 
riba saca 660 Canades, resi- 
dentenan permanente y nan 
famia fuera di Gaza. Miller 
a bisa cu e gobierno lo cum- 
insa acepta aplicacion for di 
personanan cu familiarnan 
na Canda, incluyendo may- 
ornan, welonan, rumannan y 
nietonan. El a informa tambe 
cu e personanan aki lo ser 


ofreci un visa di 3 aña si nan 
cumpli cu e criterionan nec- 
esario pa por ta eligibel. 


Miller a agrega cu e no ta 
sigur con hopi persona por 
bay Canada bao e programa, 
sino e ta premira cu e can- 
tidad di personanan lo ta den 
e shennan. El a agrega cu ta 
dificil pa e Canadesnan sali 
for di Gaza. “Nos tin un ha- 
bilidad limita.” 


Oficial di Taliban ta bisa cu 
mucha muhenan Afgano di 
tur edad ta permiti studia 
den scolnan religioso 


(AP) - Mucha muhenan 
Afgano 
di 
tur 
edad 
ta permiti studia den 
scolnan 
religioso, 
cual 
tradicionalmente ta pa 
mucha 
hombernan 
so, 
segun oficial di Taliban a 
bisa diahuebs. 


Un dia prome, enviado 
special di Nacionnan Uni 
Roza Otunbayeva a conta 
Conseho di Siguridad y 
reporteronan cu Nacionnan 
Uni ta ricibiendo “mas y 
mas evidencia” cu mucha 
muhenan 
por 
studia 
na 
e 
scolnan 
Islamico 
conoci 
como 
‘madrassa’. 
Sinembargo 
Otunbayeva 
a bisa cu no ta cla kico ta 
constitui un madrassa, ni 
si tabatin un curiculum 
standard 
cu 
ta 
permiti 
topiconan 
di 
educacion 
moderno 
ni 
tampoco 
cuanto muchanan muhenan 
por studia den e scolnan 
aki. Taliban a ser condena 
globalmente pa e prohibicion 
di mucha hende- y mucha 
muhe for di educacion mas 
halto cu 6de klas, incluyendo 
universidad. Madrassa ta un 
di e tiki opcionnan cu nan tin 
despues di 6de klas pa ricibi 
cualkier tipo di educacion. 


Mansor Ahmad, vocero di 
Ministerio 
di 
Educacion 
na e capital Afgano Kabul, 
a 
bisa 
den 
mensahenan 
manda na Associated Press 
cu no tabatin restriccion di 
edad pa mucha muhenan 
na madrassa controla pa 
gobierno. E unico rekisito ta 


cu e mucha muhenan mester 
ta den un klas di madrassa cu 
ta apropia pa nan edad. “Si 
nan edad no ta den linea cu 
e klas y e edad ta hopi halto, 
e no ta permiti,” Ahmad 
a splica. “Madrassa tin e 
mesun principio cu scolnan 
y hende muhenan grandi 
no ta permiti den klasnan 
‘junior.’ E madrassanan priva 
no tin restriccion di edad y 
hende muhenan di tur edad, 
incluyendo esunnan adulto, 
por studia na e scolnan aki 
segun Ahmad. 


Tin alrededor di 20,000 
madrassa na Afghanistan di 
cual 13,500 ta controla pa 
gobierno. Madrassanan priva 
ta opera na Moskee of casnan. 
Ahmad no a duna mas detaye 
di con hopi di e mucha 
muhenan ta studiante den e 
pais su madrassa ni tampoco 
si e cantidad aki a aumenta 
despues di e prohibicion. 
Otunbayeva 
a 
atende 
e 
Conseho di Siguridad riba 
e aniversario di un aña di 
e Taliban. Afghanistan ta e 
unico pais den mundo cu tin 
restriccion riba educacion pa 
hende muhe. 


Afghanistan su minister pa 
educacion, Nida Mohammed 
Nadim a bisa december di 
aña pasa cu e prohibicion den 
universidadnan ta necesario 
pa preveni cu e generonan 
lo mescla y pa motibo cu e ta 
kere cu algun topiconan cu 
ta siña ta den violacion di e 
principionan di Islam. 

Veredicto contra FIFA y UEFA ta rebiba Super League 


(AP) – Futbol Europeo 
tabata sacudi pa un vere- 
dicto di corte cu a rebiba 
e Super League rebelde 
ayera, maske no tabata cla 
si tin algun club ta bay uni 
na Real Madrid y Barce- 
lona den e proyecto. 


Corte maximo di Union Eu- 
ropeo a bisa cu UEFA y FIFA 
a actua ilegalmente pa blokea 
e Super League. E veredicto 
a ricibi elogio di Madrid, cu 
hunto cu Barcelona, ta lide- 
rando e bataya pa forma un 


competencia rival di Cham- 
pions League. 
“Un Europa di libertad a 
triunfa, y tambe futbol y su 
fanaticonan a triunfa”, presi- 
dente di Madrid, Florentino 


Perez a bisa. 
E proyecto original na april 
di 2021 a genera protesta ve- 
hemente di fanaticonan na 
Europa, principalmente na 
Inglatera, cu a yuda desarma 
Super League dentro di 48 
ora, y ningun club nobo a bin 
dilanti inmediatamente ayera 
pa sostene vision di Perez. 


De hecho, hopi club grandi 
– incluyendo Manchester 
United, Manchester City, 
Chelsea y Paris Saint-Ger- 
main – y gruponan di sos- 


tenedor a ripiti nan oposicion 
fuerte contra Super League, 
cua cu bira su forma. 


Corte Europeo di Husticia a 
scucha e caso despues cu Su- 
per League no a logra su lans- 
amento mas cu dos aña pasa. 
E compania forma pa 12 
club – awo lidera solamente 
pa Real Madrid y Barcelona 
despues cu Juventus a retira e 
aña aki – a cuminsa accion le- 
gal y un tribunal na Madrid a 
pidi e corte pa duna veredicto 
riba puntonan di ley di UE. 


Corte a reconoce cu FIFA y 
UEFA tabata abusando un 
posicion dominante y cu 
mester tene nan regla riba 
aprobacion, control y sancion 
“pa ta restriccionnan no hus- 
tifica riba e libertad pa provee 
servicio.” 
Pero mientras cu a habri ca- 
minda pa Super Leage, e cor- 
te tambe a bisa cu esaki “no ta 
nifica cu un competencia pa 
un competencia pa proyecto 
di Super Leage necesari- 
amente mester keda aproba.” 


Wilder y Joshua batayando pa posicion mientras escena heavyweight ta 
cushina slow prome cu pelea di unificacion Fury-Usyk 


(AP) – Deontay Wilder y An- 
thony Joshua antes tabata e per- 
sonahenan principal di e novela 
di boxeo heavyweight. Awo nan 
ta extras. 


Mientras Tyson Fury y Oleksan- 
dr Usyk ta continua preparando 
pa un pelea di unificacion dia 17 
di februari na Saudi Arabia cu ta 
bay determina e prome campe- 
on indisputa di e division den e 
siglo aki, Wilder y Joshua ta den 
e reino e siman aki y bringando 
solamente pa keda relevante. 


Wilder, e campeon WBC di 
2015-20, a perde su trono na 
Fury na februari 2020 y tabatin 
apenas dos pelea desde e tempo 
ey. Ki condicion e Mericano di 
38 aña di edad ta bay tin ora e 
enfrenta Joseph Parker, campe- 
on WBO di 2016-18? 


Despues di esey ta bin e evento 
principal di loke a keda yama e 
“Day of Reckoning” mientras 
Joshua, ex-titular di WBA, IBF 
y WBO ta enfrenta Otto Wal- 
lin, un Sueco basa na New York. 
Joshua tin algun victoria decep- 
cionante riba Jermaine Franklin 
y Robert Helenius den su record 


desde cu su derotanan consecu- 
tivo contra Usyk a laga su carera 
den un punto crucial. 


Si Wilder y Joshua ta kere cu 
por bira campeon heavyweight 
atrobe despues di nan perdidan- 
an dañino ta habri pa duda. Mas 
probablemente ta bay enfrenta 
otro proximo – tanten cu nan 
dos gana na Jeddah – y e ganador 
di loke lo bira un pelea cu hopi 
placa involucra, en teoria, lo ta 
den posicion pa reta pa e titulo 
mundial. 


